ร้านมีให้เลือกระหว่างบุฟเฟ่ย์ 3 ระดับ แต่ละระดับมีของให้เลือกกินได้ต่างกัน สำหรับคนกินเนื้อก็จะราคาพิเศษหน่อยเนอะ หมายถึงแพงเป็นพิเศษ 555

เมนูวันนี้
- น้ำซุปเลือกเป็นมิโซะ (น้ำซุปปกติ) กับน้ำซุปกิมจิ (เพิ่มเงิน 40 บาท) บอกได้คำเดียวว่าคุ้มค่ะ น้ำซุปกิมจิอร่อยมาก
- เนื้อสัตว์ที่เราสั่งมา คือ เนื้อหมูพิเศษ กับเบคอน ทั้งสองอย่างโอเคเลยค่ะ ไม่ได้เสริฟมาแบบแข็งโป๊ก และไม่ได้หนามาก บางกำลังดี ชาบูต้องเนื้อบางๆ จุ่มๆ ให้สุกก็กินได้เลย :) 
- สลัดสองแบบที่สั่ง คือ สลัดซีฟู้ด กับสลัดเต้าหู้เย็น อรอ่ยทั้งสองแบบค่ะ แต่ถ้าให้เลือก ขอเลือกสลัดเต้าหู้เย็นค่ะ มันเจ๋งมาก
- ของทอดแบบที่สั่ง คือ มันม่วง ฟักทอง หน่อไม้ฝรั่ง กับอะไรอีกอย่างจำไมม่ได้ค่ะ ที่อร่อยสุด คือ มันม่วงค่ะ ฟักทองกับหน่อไม้ฝรั่งก็อร่อยนะคะ ต้องกินตอนร้อนๆ เราว่าเจ๋งอ่ะค่ะ
- ไข่ตุ๋น เนื้อเนียนดีมากค่ะ แต่กินไม่ถึงข้างล่างถ้วยอ่ะ อิ่มเกินค่ะ
- ไอติม อร่อยมากๆ อร่อยทุกรสเลยค่ะ แต่อิ่มมาก ลืมถ่ายรูปอ่ะ ชอบชาเชียว วนิลา กับมอคค่าค่ะ อร่อยมากมาย แถมไม่จำกัดจำนวนด้วย
- ลืมไม่ได้เลย เครื่องดื่มคร้าบ กรุณาอย่าสั่งสาเกค่ะ เพราะไม่มีสาเกร้อน มีแต่สาเกเย็น และพนักงานไม่รู้ด้วยว่า ทำร้อนได้คร้า .. ที่สำคัญ กลิ่นเหมือนเหล้าจีนใส่ขิงเลยค่ะ เพื่อนที่กินบอกว่า แสบคอสุดๆ พร้อมยกให้เราเอากลับบ้านไปให้แม่ทำ "ไก่แช่เหล้า" แทน .. เหล้าขวดละ 1,200 บาท ไก่ตัวที่แม่จะทำ จะราคาเท่าไรเนี่ยะ 5555

พนักงานบริการดีค่ะ เติมน้ำให้ตลอด เติมของให้ตลอด ของเสริฟเร็ว และไม่ได้จุกจิกกับลูกค้ามากนักค่ะ

สรุป.. ของคุณภาพดีค่ะ กรุณาเลือกเมนูที่คิดว่าคุ้มและจะกินจริงๆ ของพวกซูชิ ซาซิมิ ถ้ามันไม่คุ้มกับเงินที่เพิ่มขึ้นก็อย่าไปเพิ่มระดับเลยนะคะ เดี๋ยวจะโดนข้าวเล่นงานจนจุกค่ะ 555
เอา.. เข้าเรื่อง ของคุณภาพโอเคค่ะ อร่อยดี โดยเฉพาะน้ำซุปและน้ำจิ้ม สามารถขอพริกกระเทียมเพิ่มได้สำหรับคนที่ต้องการ มะนาวก็สดด้วยค่ะ ไอติมอร่อยมาก สลัดเต้าหู้เย็นอร่อยมาก แนะนำค่ะ